7. oktoobri hommikul tutvusime pealinnaga, kell 13 algasid Alppila kirikus Rahu Sõna  sügispäevad. Sealne kogudus on kakskeelne: kõik jutlused tõlgiti soome keelest rootsi keelde ja vastupidi. 8. oktoobri hommikul oli meil võimalus külastada Simuna sõpruskogudust Herttoniemis, jutlustas Tauno Toompuu. Koos kirikukohvi juua oli liigutav elamus. Igal pühapäeval oleme ju üksteise eestpalves. Neid inimesi ja Herttoniemi sooja kirikut näinuna on palve elavam.